Jelena Vukosav - dobitnica Predsjedničke nagrade za iznimne školske rezultate (4/8/03) - 2003-08-03
"Meni je Amerika kao prazno platno i ja imam pravo na njemu crtati!" - kaže 18-godišnja Splićanka koja je maturirala u Washingtonu, a n
Osamnaestogodišnja Splićanka Jelena Vukosav dobitnica je prestižne nagrade President’s Education Award koju svake godine predsjednik Sjedinjenih Država dodjeljuje učenicima koji su u protekloj godini postigli iznimne rezultate. Jelena Vukosav nedavno je maturirala s najvišim ocjenama u srednjoj školi u Washingtonu, a potom se upisala na prestižnu Školu vizualne umjetnosti u New Yorku, na Odjelu za kompjutorski dizajn. Uz ocjene koje su bili glavni kriterij pri dodjeli Predsjedničke nagrade potrebno je bilo kroz prošlu godinu uložiti i puno truda u drugim kategorijama - pokazivanju kolegijalnosti prema drugim učenicima, sudjelovati na satu i pomagati učiteljima - kao što je Jelena radila, pomažući jednoj profesorici likovnog odgoja u lokalnoj osnovnoj školi. : “Stvar je bila u tome da oni ne dijele tu nagradu baš svima, trebalo se potruditi i baš zato trebao si imati dobre ocjene. Ja sam došla iz drugog sustava školstva. Imala sam više kredita i više predmeta koje sam prošla, ali svejedno trebalo se zalagat i još više jer si stranac.” Jelena Vukosav otputovala je iz Splita u Ameriku točno prije godinu dana i za Glas Amerike kaže: ukoliko netko ima dobre ocjene, preporuke profesora i nagrade nije problem biti primljen kao brucoš ni na prestižnu školu kao što je newyorška Škola za Vizualnu umjetnost. : Moj fakultet je na razini umjetničkog fakulteta pa se ne rangira na standardnoj listi. On bi bio kao jedan Harvard, ali za umjetnost. Prima malo ljudi pogotovo na mome smjeru, negdje oko 270. Pošto je to u New York Cityu prijavi se toliko ljudi “da to nije istina”. O američkim iskustvima koje je stekla prošle godine u Washingtonu osamnaestogodišnja Jelena Vukosav dobitnica Predsjedničke nagrade za iznimne školske rezultate u prošloj godini kaže: : Meni je Amerika kao prazno platno i ja imam pravo na njemu crtati! Osjeća se velika sloboda, pogotovo kad pređeš 18 godina. Kad imaš svoja prava, ti si jedinka za sebe, nije važno što društvo misli važan je i taj osjećaj da možeš napraviti nešto novo i krenuti izvan granica. U Sjedinjenim Američkim Državama postoji toliko mogućnosti! Njihov je tempo duplo brži nego kod nas i to mi odgovara. Ja se trebam još razvijati, biti inspirirana kao umjetnik jer sam to ja! Kada govorimo o onome što sam upisala na Školi za vizualnu umjetnost, na Odjelu za kompjutorski dizajn, devedeset posto rada je moja umjetnička vizija, ostalo su kompjutori. Amerika mi savršeno odgovara!